**Impresii din trafic**

*Mihai Manolescu*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Cu o mână delicată

Ţinând trusa pe volan,

Te-ai trezit deja fardată,

Între Dristor şi Vitan.

Nu mai pun timpul pe care

Negreşit l-ai câştigat,

Într-un trafic mult prea mare,

De oraş aglomerat.

Poate data viitoare

O să-ncerci şi ceva nou,

Căci e timp şi de-o pensare

Tot pe drum, către birou.

Nu te sinchisi de-aceia

Ce privesc dojenitor.

Parcă ştiu ce e femeia

Lipsită de ajutor...

Şi să nu arunce piatra,

Căci vorbesc la telefon

Chiar într-un viraj de dreapta,

Lângă bietul pieton.